આ ફરિયાદને આધારે પોલીસે તુરંત જ કાર્યવાહી શરુ કરી દીધી અને આરોપીને ઈન્ટરનેટ પ્રોટોકોલ(IP)એડ્રેસ દ્વારા પકડી લીધો. નોંધનીય છે કે આરોપી અમરાઈવાડી વિસ્તારમાં રહેતો હતો. અમદાવાદ ક્રાઈમ બ્રાન્ચના સાયબર સેલના ACP રાજવીરસિંહ ઝાલાએ આ અંગે જણાવ્યું હતું કે, ‘અમે આરોપી નીરજ મકવાણાની ધરપકડ કરી છે. તેના લગ્ન થઈ ચૂક્યા છે અને તે એક ખાનગી કંપનીમાં સેલ્સમેનની નોકરી કરે છે. તેણે પોતાના લગ્નના ફોટોમાં તેની પત્નીને સ્થાને કિંજલનો ફોટો મુકી દીધો હતો.’